אמנדה אניסימובה

אמנדה אניסימובה (באנגלית: Amanda Anisimova; נולדה ב-31 באוגוסט 2001) היא טניסאית אמריקאית מקצוענית. דירוג השיא שלה (8 בספטמבר 2025) הוא מקום 4 בעולם ב-WTA.

הישג השיא של אניסימובה הוא הגעה פעמיים ברציפות למשחק הגמר בטורניר גראנד סלאם ליחידות, באליפות וימבלדון (2025) ובאליפות ארצות הברית הפתוחה (2025).

 ביוגרפיה 
אניסימובה נולדה בפריהולד טאונשיפ, ניו ג'רזי לאולגה אניסימובה וקונסטנטין אניסימוב. אחותה הבכורה, מריה, שיחקה טניס בקולג' באוניברסיטת פנסילבניה. הוריה היגרו מרוסיה לארצות הברית מספר שנים לפני שנולדה. היא החלה לשחק טניס בגיל חמש. היא עברה עם משפחתה לפלורידה. אביה שימש זמן רב כמאמן העיקרי שלה וגם אמה עזרה לאמן אותה. מגיל 11 היא התאמנה בהדרכתם של ניק סביאנו  ומקס פומין. היא דורגה במקום שני בעולם כנערה וזכתה באליפות ארצות הברית הפתוחה לנערות בשנת 2017.

2018
באליפות אינדיאן ולס הפתוחה שנערכה ב-2018, היא ניצחה בסיבוב השלישי את פטרה קביטובה מצ'כיה (9 בעולם) בשתי מערכות (6–2, 6–4) ובכך השיגה את ניצחונה הראשון על שחקנית טופ 10 בעולם.

2019
באליפות אוסטרליה היא הגיעה לסיבוב הרביעי שבו הפסידה לפטרה קביטובה (8 בעולם) בשתי מערכות (2–6, 1–6). בסיבוב השני היא ניצחה את לסיה צורנקו מאוקראינה (24 בעולם) בשתי מערכות (6–0, 6–2) ובסיבוב השלישי היא ניצחה את ארינה סבלנקה מבלארוס (11 בעולם) בשתי מערכות (6–3, 6–2).
חצי גמר גראנד סלאם
באליפות צרפת היא הגיעה לשלב חצי הגמר, לראשונה בקריירה שלה, שבו הפסידה לאשלי ברטי מאוסטרליה (8 בעולם) ב-3 מערכות (7–6(7–4), 3–6, 3–6), שגם זכתה בתואר בסיום הטורניר. בסיבוב השני היא ניצחה את ארינה סבלנקה (11 בעולם) בשתי מערכות (6–4, 6–2) ובשלב רבע הגמר היא ניצחה את המדורגת שלישית בעולם סימונה האלפ מרומניה בשתי מערכות (6–2, 6–4).

2020
באליפות ארצות הברית היא הגיעה לסיבוב השלישי שבו הפסידה למריה סקארי מייוון (15 בעולם) בשתי מערכות (3–6, 1–6).

2022
באליפות אוסטרליה היא הגיעה לסיבוב הרביעי שבו הפסידה למדורגת ראשונה בעולם אשלי ברטי בשתי מערכות (4–6, 3–6), שגם זכתה בתואר בסיום הטורניר. בסיבוב השני היא ניצחה את בלינדה בנצ'יץ' משווייץ (22 בעולם) בשתי מערכות (6–2, 7–5) ובסיבוב השלישי היא ניצחה את נאומי אוסקה מיפן (11 בעולם) בשתי מערכות (6–3, 6–2).

2023
במאי 2023 היא לקחה הפסקה מטניס מקצועני (שנה וחצי) בעקבות מצב נפשי קשה ושחיקה וחזרה להתחרות בינואר 2024.

2024
באליפות אוסטרליה היא הגיעה לסיבוב הרביעי שבו הפסידה למדורגת שנייה בעולם ארינה סבלנקה בשתי מערכות (3–6, 2–6) שגם זכתה בתואר בסיום הטורניר. בסיבוב השלישי היא ניצחה את פאולה בדוסה מספרד בשתי מערכות (7–5, 6–4)

בטורני קנדה מאסטרס שנערך באוגוסט היא הגיעה לשלב הגמר שבו הפסידה לג'סיקה פגולה מארצות הברית ב-3 מערכות (3–6, 6–2, 1–6). בשלב רבע הגמר היא ניצחה את ארינה סבלנקה בשתי מערכות (6–4, 6–2) ובשלב חצי הגמר היא ניצחה את אמה נבארו מארצות הברית ב-3 מערכות (6–3, 2–6, 6–2).

2025
באליפות אוסטרליה היא הפסידה בסיבוב השני לאמה רדוקנו מהממלכה המאוחדת בשתי במערכות (3–6, 5–7). שבועיים לאחר מכן, באליפות קטר טוטאל הפתוחה היא זכתה בתואר לנשים יחידות לאחר שניצחה במשחק הגמר את ילנה אוסטפנקו מלטביה בשתי מערכות (6–4, 6–3). בסיבוב הראשון היא ניצחה את ויקטוריה אזרנקה מבלארוס בשתי מערכות (6–3, 7–5) ובסיבוב השני היא ניצחה את פאולה בדוסה בשתי מערכות (6–4, 6–3).

באליפות צרפת היא הגיעה לסיבוב הרביעי שבו הפסידה למדורגת ראשונה בעולם ארינה סבלנקה בשתי מערכות (5–7, 3–6) שהגיעה למשחק הגמר בטורניר. בסיבוב השלישי היא ניצחה את קלרה טוסון מדנמרק (22 בעולם) בשתי מערכות (7–6(7–4), 6–4)

גמר גראנד סלאם
אל אליפות וימבלדון היא הגיעה מדורגת במקום 12 בעולם. בטורניר עצמו היא הגיעה למשחק הגמר, הישג השיא שלה בקריירה, שבו הפסידה לאיגה שוויונטק מפולין (מקום 8 בטורניר) בשתי מערכות (0–6, 0–6). בשלב רבע הגמר היא ניצחה את אנסטסיה פבליוצ'נקובה מרוסיה בשתי מערכות (6–1, 7–6(11–9)) ובשלב חצי הגמר היא ניצחה את המדורגת ראשונה בעולם ארינה סבלנקה ב-3 מערכות (6–4, 4–6, 6–4) ועלתה למקום רביעי בעולם דירוג השיא שלה.

קישורים חיצוניים

קטגוריה:אמריקאים ילידי ניו ג'רזי
קטגוריה:טניסאיות אמריקאיות
קטגוריה:ניו ג'רזי: ספורטאים
קטגוריה:אמריקאיות שנולדו ב-2001
קטגוריה:אמריקאים שנולדו ב-2001